**Model Contract - servicii de curaţenie**

**Nr…..….. / …….01.2023**

**1. Parţile contractului:**

**Instituţia Prefectului Judeţul Galati** cu sediul în Galati strada Domneasca nr. 56, Cod poştal 800008 telefon/fax 0236/312100/417218 cod unic de înregistare 3127450 cod IBAN RO63TREZ30623510120XXXXX Trezoreria Galati, reprezentatǎ prin Prefect Gabriel-Aurelian Panaitescu în calitate de beneficiar, pe de o parte

**şi**

**SC .....................................** cu sediul in .............................., telefon ................................ inregistrat la Registrul Comertului ........................ cod fiscal ............................., cont bancar ..................................................... deschis la Trezoreria Galati, reprezentata prin ........................................ în calitate de prestator, pe de alta parte.

**Clauze obligatorii**

**2. Definiţii**

2.1 - În prezentul contract următorii termeni vor fi interpretaţi astfel:

a. **contract** –prezentul contract şi toate anexele sale;

b. **achizitor şi prestator** - părţile contractante, aşa cum sunt acestea numite în prezentul contract;

c. **preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. **servicii** – activitati a caror prestare face obiectul contractului.

e. **destinaţie finală** - locul unde orestatorul are obligaţia de a presta serviciile.

f. **forţa majoră** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g. **zi** - zi calendaristică; **an** - 365 de zile.

**3. Interpretare**

3.1. În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2. Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**4. Obiectul principal al contractului**

4.1. Prestatorul se obligă să efectueze servicii de curăţenie zilnice în conformitate cu obligaţiile asumate prin caietul de sarcini în următoarele locaţii:

* **Sediul Institutiei Prefectului Judetul Galati –** Str.Domneasca nr.56, Galati
* **Sediul Serviciilor Comunitare (S.P.C.R.P.C.I.V. și S.P.C.P.)** - Str.Domneasca nr.102, Galati

**5. Preţul contractului**

5.1. Preţul convenit pentru îndeplinirea contractului, respectiv preţul **serviciilor de curatenie prestate**, la prezentul contract, plătibil prestatorului de catre achizitor este de **…………… lei** fără TVA, la care se adaugă TVA în sumă de ………. **Lei, rezultand un total de …………… lei** .

**6. Durata contractului**

6.1. Durata contractului este **01.02-30.09.2023**.

**7. Executarea contractului**

7.1. Contractul produce efecte incepand cu data de 01.02.2023.

**8. Documentele contractului**

8.1. Documentele contractului sunt:

a) caietul de sarcini nr. 301/10.01.2023;

b) propunerea tehnică;

c) propunerea financiară;

d) acte adiţionale, după caz.

**9. Standarde**

9.1. Serviciile prestate în baza contractului vor respecta standardele naţionale şi/sau internaţionale în vigoare, normele legale în vigoare ale Ministerului Muncii şi Justiţiei Sociale, Ministerului Mediului, Ministerului Afacerilor Interne, Ministerului Sănătăţii şi ale administraţiilor locale referitoare la protecţia muncii, protecţia mediului, prevenirea şi stingerea incendiilor şi respectarea hotărârilor locale.

**10. Obligaţiile principale ale prestatorului**

10.1. Prestatorul se obligă să presteze serviciile de curatenie care fac obiectul prezentului contract la standardele şi performanţele specificate in caietul de sarcini.

10.2. Prestatorul se obligă să presteze serviciile de curăţenie in conformitate cu cerintele (operatiunile punctuale) specificate in caietul de sarcini

10.3. Prestatorul este răspunzător atât de siguranţa tuturor operaţiunilor şi metodelor de prestare utilizate cât şi de calificarea personalului folosit pe toata durata contractului. Instruirea personalului ce va duce la îndeplinire contractul, în domeniul sănătăţii şi securităţii în muncă şi situaţiilor de urgenţă, revine prestatorului;

10.4. Prestatorul îşi va adapta programul de lucru în funcţie de programul de lucru al autorităţii contractante.

10.5. Prestatorul are obligaţia de a despăgubi achizitorul împotriva oricăror:

a) reclamaţii şi acţiuni în justiţie, ce rezultă din încălcareaprezentului contract; şi

b) daune - interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Caietului de sarcini întocmit de către achizitor.

10.6. Programul de lucru al îngrijitoarelor se va stabili de comun acord cu conducerea instituţiei.

10.7. În perioada concediului de odihnă sau a concediului medical al îngrijitoarei titulare aceasta va fi înlocuită de altă îngrijitoare astfel încât activitatea să decurgă în mod normal.

10.8. Curăţenia în spaţiile cu destinaţie specială (săli cu echipamente de calcul, săli de echipamente electrice, casierii, arhivă, magazii, etc.) se va efectua în timpul programului de lucru, în baza unor regulamente speciale, doar la solicitarea achizitorului, stabilindu-se durata şi condiţiile de execuţie şi de protecţie necesare.

10.9. Personalul angajat nu va muta sau deplasa nici un echipament electronic sau de mobilier din spaţiile în care se execută curăţenia decât cu acceptul şi sub supravegherea reprezentanţilor achizitorului.

10.10. Prestatorul îşi asumă sarcina păstrării confidenţialitatii asupra documentelor care rămân la vedere pe birouri sau în dulapuri.

10.11. Prestatorul va asigura pentru toate locaţiile, produsele necesare (conform Anexei1 a Caietului de sarcini si ofertei tehnice), precum si aparatura şi echipamentele pentru efectuarea curăţeniei (aspiratoare de praf profesionale, perii de prafi, găleţi, mopuri, mături, făraşe, etc).Echipamentele şi utilajele vor fi dotate cu mecanisme individuale de filtrare şi curăţire şi vor fi asigurate cu sisteme de protecţie împotriva producerii de electrocutări.

**11. Obligaţiile principale ale achizitorului**

11.1. Achizitorul se obligă să recepţioneze, potrivit art.14 conform prezentului contract, serviciile prestate în termenul convenit.

11.2. Achizitorul se obligă să plătească preţul serviciilor prestate către prestator în termen de 30 zile de la primirea facturii, pentru serviciile prestate.

11.3. Plata serviciilor care vor fi achiziţionate se va face numai cu Ordin de Plata prin Trezoreria Galaţi.

**12. Sancţiuni pentru neindeplinirea culpabilă a obligaţiilor**

12.1. În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalitaţi, o sumă echivalentă cu o cotă procentuală de 0,015%/zi din preţul contractului

12.2. În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,015% /zi din plata neefectuată.

**Clauze specifice**

**13. Alte resposabilităţi ale prestatorului**

13.1.(1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat prin propunerea tehnică şi a caietului de sarcini.

* Prestatorul va asigura îngrijitoarelor echipament de lucru şi legitimaţie-ecuson;
* Să nu aibă fluctuaţii de personal (schimbarea îngrijitoarelor să se facă numai în cazul acordării concediilor odihnă/medicale sau în cazuri excepţionale de abateri disciplinare);
* Prestatorul îşi va instrui îngrijitoarele privitor la activitatea pe care o vor desfăşura în aceste instituţii, cât şi în ceea ce priveşte protecţia muncii şi PSI;
* Prestatorul are obligaţia de a prezenta beneficiarului o listă care va cuprinde datele personale ale salariaţilor care vor presta serviciul de curăţenie; orice modificare de personal va fi adusă la cunoştinţă beneficiarului, în scris, cu cel puţin o zi lucrătoare înainte de data producerii acesteia.
* Se interzice accesul personalului prestatorului la telefoane (cu excepţia situaţiilor care impun acest lucru, cum ar fi declanşarea accidentală a sistemului de alarmă, apelarea Poliţiei, Salvării, Pompierilor) şi la tehnica de calcul;
* Prestatorul va asigura controlul îndeplinirii programului de lucru zilnic şi al calităţii serviciilor prestate prin intermediul unui supervizor;
* Prestatorul răspunde şi suportă riscul şi eventualele pagube produse ca urmare a activităţii sale;
* Potrivit Normelor Metodologice privind Comunicarea, Cercetarea, Înregistrarea, Raportarea, Evidenţa accidentelor de muncă se face de către prestator imediat după ce a avut loc evenimentul;
* Prestatorul are obligaţia de a lua măsurile corespunzătoare în vederea prevenirii riscurilor profesionale, protecţia sănătăţii şi securităţii personalului propriu, informării şi instruirii acestuia în domeniul securităţii şi sănătăţii în muncă, eliminării factorilor de risc şi accidentare, în conformitate cu dispoziţiile Legii securităţii şi sănătăţii în muncă, nr. 319/2006;
* Încălcarea dispoziţiilor legale privitoare la protecţia muncii şi PSI pentru activităţile desfăşurate de personalul de curăţenie, atrage pentru societatea prestatoare întreaga răspundere disciplinară, administrativă, materială, civilă sau penală, după caz, potrivit legii;
* Prestatorul va lua toate măsurile necesare pentru ca activitatea de curăţenie să nu afecteze desfăşurarea în bune condiţii a activităţii autorităţii contractante;
* Recepţia serviciului se face lunar, prin completarea unui proces verbal de recepţie, care va fi anexat facturii pentru plată.

**14. Recepţie şi verificări**

14.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

14.2. Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract.

**15. Caracterul confidential al contractului**

15.1.(1) O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a - şi îndeplini obligaţiile contractuale.

(2) Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

15.2. O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă; sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau

c) partea contractantă a fost obligată în mod legal să dezvăluie informaţia.

**16. Începere, finalizare, întârzieri, sistare**

16.1. Prestatorul are obligaţia de a începe prestarea serviciilor în timpul cel mai scurt posibil de la semnarea contractului

16.2. Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3. Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

16.4. În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**17. Amendamente**

17.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***18*. Rezilierea contractului**

18.1. Nerespectarea obligaţiilor asumate prin prezentul contract de către una dintre părţi dă dreptul părţii lezate de a cere rezilierea contractului de servicii şi de a pretinde plata de daune – interese, potrivit dreptului comun.

18.2. Achizitorul îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public. Deasemenea achizitorul are dreptul de a rezilia unilateral contractul fără obligaţia de a acorda preaviz în cazul în care furnizorul nu respectă termenul de intervenție, calitatea serviciilor prestate, precum şi orice clauză considerată esenţială a contractului.

18.3. Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

18.4. Rezilierea contractului, la cererea furnizorului, înainte de expirarea perioadei de valabilitate a acestuia, se poate face numai dacă cererea de reziliere este facută în scris cu cel puţin 30 de zile înainte de data solicitată pentru reziliere.

***19.* Forţa majoră**

19.1. Forţa majoră este constatată de o autoritate competentă.

19.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

**20. Soluţionarea litigiilor**

20.1. Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

20.2. Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti din România.

**21. Limba care guvernează contractul**

21.1. Limba care guvernează contractul este limba română.

**22. Comunicări**

22.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

22.2. Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**23. Protecția datelor cu caracter personal**

23.1 Prelucrarea datelor cu caracter personal ce constituie obiectul prezentul contract de servicii se realizează în conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

23.2 Datele cu caracter personal ce sunt prelucrate de către Părţi în scopul/ scopurile menţionate la art.4 din prezentul contract de servicii sunt următoarele: nume, prenume, cod numeric personal.

23.3 Datele cu caracter personal în cauză sunt prelucrate numai pentru realizarea scopului prevăzut la art.4 din prezentul contract de servicii, cu respectarea legislației în vigoare și nu pot face obiectul diseminării către alte instituții/persoane fizice/persoane juridice decât în condițiile legii, cu acordul prealabil al Părților.

23.4 În situația în care persoana vizată își retrage consimțământul ce a stat la baza legalității prelucrării datelor cu caracter personal ce o privesc, Părțile se informează reciproc pentru a dispune măsurile legale ce se impun.

23.5. În conformitate cu prevederile Regulamentului (UE) 2016/679, persoanele vizate ale căror date cu caracter personal sunt prelucrate beneficiază de următoarele drepturi: dreptul la informare, dreptul de acces la datele cu caracter personal, dreptul la rectificarea datelor cu caracter personal, dreptul la ștergerea datelor cu caracter personal (dreptul de a fi uitat), dreptul la restricționarea prelucrării, dreptul la opoziție, dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri, precum și dreptul de a depune plângere către Autoritatea Națională de Supraveghere a Prelucrării Datelor cu Caracter Personal.

23.6. Dacă persoanele vizate au exercitat și au obținut de la una din Părți dreptul la rectificarea datelor cu caracter personal, dreptul la ștergerea datelor cu caracter personal (dreptul de a fi uitat), dreptul la restricționarea prelucrării, dreptul la opoziție, dreptul de a nu face obiectul unei decizii bazate exclusiv pe prelucrarea automată, Părțile se informează reciproc despre acest fapt.

23.7. Părțile pun în aplicare măsuri tehnice și organizatorice adecvate pentru a garanta și a fi în măsură să demonstreze că prelucrarea se efectuează în conformitate cu normele de drept al Uniunii Europene sau de drept intern referitoare la protecția datelor cu caracter personal.

23.8. Orice persoană fizică care acționează sub autoritatea uneia din Părți și are acces la datele cu caracter personal ce fac obiectul prezentului contract are obligația să păstreze confidențialitatea acestor date și nu le prelucrează decât la cererea Părților, cu excepția cazului în care dreptul Uniunii Europene sau dreptul intern îl obligă să facă acest lucru.

23.9. În situația în care părțile constată o încălcare a securității datelor cu caracter personal se vor informa reciproc și vor dispune măsurile prevăzute de normele de drept al Uniunii Europene sau de drept intern, în special cele privind informarea persoanei vizate și notificarea Autorității Naționale de Supraveghere a Prelucrării Datelor cu Caracter Personal.

23.10. În scopul garantării prelucrării datelor cu caracter personal în mod legal, echitabil și transparent față de persoana vizată, Institutia Prefectului Judetul Galați asigură publicarea pe site-ul/portalul propriu a unei informări privind obiectul contractelor încheiate.

**24. Legea aplicabilă contractului**

24.1. Contractul va fi interpretat conform legilor din România.

24.2. Părţile au convenit să încheie azi ……… prezentul contract, în două exemplare, câte unul pentru fiecare parte.

|  |  |
| --- | --- |
| **Institutia Prefectului Judetul Galati,** | **…………………. S.R.L.,** |
| **Prefect,** | **Administrator,** |
| Gabriel-Aurelian Panaitescu | ……………………… |
|  |  |
| **Control financiar preventiv,**  Florentina Munteanu |  |
|  |  |
|  |  |
|  |  |
| **Șef Serviciu Juridic,**  Lenuța Marin |  |
|  |  |
| Întocmit, |  |
| Consilier achiziții publice, |  |
| Bogdan-Valentin Buzescu |  |
|  |  |